Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) 2. § 1. pontja alapján személyes adat bármely meghatározott természetes személlyel kapcsolatba hozható adat, az adatból levonható, az érintettre vonatkozó következtetés, ennek megfelelõen személyes adatnak minõsül a
Paragraph Index: 1060

A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) 2. § 1. pontja alapján személyes adat bármely meghatározott természetes személlyel kapcsolatba hozható adat, az adatból levonható, az érintettre vonatkozó következtetés, ennek megfelelõen személyes adatnak minõsül a munkavállaló írásmintája és az abból levont következtetések is. Az Avtv. 3. §-a szerint személyes adat akkor kezelhetõ, ha az érintett ahhoz hozzájárul vagy az adatkezelést törvény elrendeli. Grafológiai vizsgálat – törvényi felhatalmazás hiányában – csak az érintettek hozzájárulása alapján végezhetõ. A hozzájárulással szembeni követelmény, hogy az önkéntes, határozott legyen és megfelelõ tájékoztatáson alapuljon [Avtv. 2. § (6)]. A hozzájárulás önkéntessége kétségbe vonható akkor, ha az adatkezeléshez való hozzájárulás megtagadása hátrányos következményekkel járhat az érintettre vonatkozóan. Ez megállapítható az Önöknél végzett írásminta-vizsgálat esetében is, mivel a munkavállalók joggal tarthattak a rágalmazással való meggyanúsítástól, munkahelyük elvesztésétõl, vagyis ennek az adatkezelésnek nincs megfelelõ jogalapja. Kifogásolható az írásminták harmadik személynek, egy szakértõnek való továbbítása is, mivel a munkavállalók nem kaptak errõl tájékoztatást, és nem adták kifejezett hozzájárulásukat a szakértõi vizsgálathoz. Figyelembe kell venni az Avtv. 5. §-ában foglalt célhozkötöttség elvét is, mely szerint: „Személyes adatot kezelni csak meghatározott célból, jog gyakorlása és kötelezettség teljesítése érdekében lehet. Az adatkezelésnek minden szakaszában meg kell felelnie e célnak. Csak olyan személyes adat kezelhetõ, amely az adatkezelés céljának megvalósulásához elengedhetetlen, a cél elérésére alkalmas, csak a cél megvalósulásához szükséges mértékben és ideig.” Nincs olyan adatkezelési cél, illetve ezt megalapozó jog vagy kötelezettség, amely egy munkáltatót feljogosít arra, hogy munkavállalói írásmintáját és az arról adott szakvéleményt megismerje, felhasználja, nyilvántartsa (kivéve 2006/162/II. szám meghatározott esetekben az alkalmassági vizsgálatokat). Az Alkotmány 64. §-a mindenkinek biztosítja azt a jogot, hogy kérelmet vagy panaszt terjeszszen az illetékes állami szerv elé. Az állami vagy önkormányzati szervnek a panaszt, bejelentést – névtelen vagy ismételt bejelentést kivéve – el kell bírálnia, meg kell tennie a szükséges intézkedéseket, és errõl a bejelentõt értesítenie kell. A panaszost/bejelentõt nem érheti hátrány a panasz vagy a bejelentés megtétele miatt, továbbá személyes adatai védelmet élveznek, azok hozzájárulása nélkül nem továbbíthatóak és nem hozhatóak nyilvánosságra. Ez alól a szabály alól egy kivétel van: ha a bejelentõ nyilvánvalóan rosszhiszemûen járt el, és ezzel bûncselekményt vagy szabálysértést követetett el; másnak kárt vagy egyéb jogsérelmet okozott, akkor adatai az eljárás lefolytatására jogosult szerv vagy személy részére átadhatóak. A közérdekû bejelentés és panasz intézésének egyéb szabályait a 2004. évi XXIX. törvény 141. §-a tartalmazza. Mindezek alapján az Avtv. 24–26. §-a alapján felszólítom az ügyvezetõ igazgatót, hogy az írásmintákat és az arról adott szakvéleményeket semmisítse meg, errõl tájékoztassa a munkavállalókat, és a továbbiakban állásfoglalásomnak megfelelõen járjon el. A levelében említett egyéb kérdéseket hatáskör hiányában nem vizsgálhatom. Budapest, 2005. április 13. Üdvözlettel: Dr. Péterfalvi Attila (246/A/2005) [Állásfoglalás: az érintett hozzájárulásával a róla készült képek kiállíthatóak] […] Tisztelt […]! Ön az Integrációs Roma Szövetség képviseletében eljárva azt kérte tõlem, hogy a Millenáris Parkban „Képek, cigányok, cigányképek” címmel megrendezett kiállítást az adatvédelem és a személyiségi jogvédelem szempontjából értékeljem. A kiállítást megtekintettem, és személyes benyomásaim tükrében úgy gondolom, annak megítélése, hogy a kiállítás kedvezõtlen színben tünteti-e fel a cigányságot, vagy inkább mûvészeti célokat szolgál, nem adatvédelmi kérdés. Adatvédelmi biztosként nem tisztem véleményt nyilvánítani arról, hogy erkölcsileg miként minõsítem a kiállítást, így csak általános tájékoztatást adhatok az ügy jogszabályi hátterérõl. A képmás nyilvánosságra hozataláról – a személyhez fûzõdõ jogok védelme körében – a polgári törvénykönyvrõl

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes